# Lactobacillus bulgaricus

### от Уикипедия, свободната енциклопедия

Lactobacillus bulgaricus
Класификация

царство: | Бактерии | Bacteria
отдел: |  | Firmicutes
клас: | Бацили | Bacilli
разред: |  | Lactobacillales
семейство: |  | Lactobacillaceae
род: |  | Lactobacillus
вид: |  | L. bulgaricus

Научно наименование
Lactobacillus bulgaricus Orla-Jensen 1919

Лактобацилус булгарикус (латинско наименование Lactobacillus bulgaricus = Lactobacillus delbrueckii subspecies bulgaricus) е една от бактериите, използвани за производството на кисело мляко (другата е Стрептококус термофилус (Streptococcus thermophilus) - единствената безвредна за човека стрептококова бактерия).

Лактобацилус булгарикус е кръстена на България - страната, в която за първи път е открита и използвана. Бактерията се среща свободно в природата на България. При попадане в мляко и при определени условия лактобацилус булгарикус (както и стрептококус термофилус) причиняват естествена млечнокисела ферментация, водеща до получаване на това, което наричаме кисело мляко.

Бактерията е описана за първи път през 1905 г. Това е направено oт българския студент Стамен Григоров в доклад, изнесен в института „Пастьор“ в Париж. По това време той следва медицина в Женева.

Стамен Григоров изследва микрофлората на българското кисело мляко и открива, че подквасването се дължи на една пръчковидна и една кълбовидна бактерии. По-късно пръчковидната бактерия е наречена Lactobacillus bulgaricus, а кълбовидната - Streptococcus thermophilus.

Благодарение на Лактобацилус булгарикус киселото мляко е естествен пробиотик, който има голямо благотворно влияние върху човека. Проблемът на киселото мляко е че съдържа голямо количество "баласт", т.е. вещества които са неутрални за човека, а много малка е полезната част. Един от първите пробиотици в света е разработен от проф. Никола Александров през 80-те години на XX век в България именно на базата на Лактобацилус булгарикус, като представлява свръх концентрат на кисело мляко. Този концентрат на кисело мляко представлява изсушено кисело мляко съдържащ само полезната част от него, без излишният "баласт", както и разградени белтъци и всички аминокиселини в подходяща за усвояване форма.

Взето от „http://bg.wikipedia.org../../../l/a/c/Lactobacillus_bulgaricus.html“.

Категории: Бактерии

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Türkçe